Arin. Choy Ye-von (koreyscha: 최예원; 1999-yil 18-iyun) – Arin (koreyscha: 아린) taxallusi bilan tanilgan janubiy koreyalik qoʻshiqchi va aktrisa. Janubiy Koreyaning „Oh My Girl“ guruhining aʼzosi. Taʼlimi. Arin Dongduk oʻrta maktabi hamda Seul sanʼat maktabida oʻqigan. Karyerasi. 2015–2019: „Oh My Girl“ guruhi bilan debyut. 2015-yil 20-aprelda Arin „Oh My Girl“ guruhi aʼzosi sifatida katta sahnada debyut qilgan. U birinchi marta 21-aprelda "SBS MTV" telekanalining „The Show“ dasturida debyut singlini ijro etgan. 2019-yil 7-sentabrda Arin "XtvN" kanalining „The Ultimate Watchlist 2“ koʻrsatuvida chiqishi qilgan. 2019-yil avgust oyida esa Arinning „Queendom“ tanlovida ishtirok etishi tasdiqlangan. 2020-yildan hozirgi kungacha: Yakkaxon faoliyati. 2020-yil 10-martda Arin "Naver TV" telekanalining „The World of My 17“ veb-serialida Oh Na-ri rolini ijro etgan. 2020-yil 20-iyulda Arin "TXT" kanalida Choi Soo-bin bilan birgalikda „Music Bank“ loyihasining yangi boshlovchisi sifatida ish boshlagan. Loyihaning soʻnggi namoyishi 2021-yil 1-oktabrda boʻlgan. 2021-yil mart oyida Arin Netflixning „Urban Myths“ filmida rol ijro etgan. 2023-yil 15-may kuni "SPOTV News" nashri Arinning "tvN" kanalining „Summer Love Machine Blues“ nomli qisqa metrajli dramasida rol oʻynashi haqida xabar bergan. Modellik faoliyati. 2020-yil 5-martda Arin "BYC" nomli Janubiy Koreya kiyim-kechak brendining modeliga aylangan. 2020-yil iyul oyida u fransuz goʻzallik brendi "Clarins" uchun brend yuzi boʻlgan. 2021-yilda esa "Kumbokju" brendining reklama modeli boʻlgan. 2022-yil iyun oyida esa "Pepsi" kompaniyasining „Blue & Black“ nomli reklama singlini kuylash uchun tanlab olingan. Keyingi oyda u Pusan shahrida boʻlib oʻtadigan „Expo 2030“ jahon koʻrgazmasi reklamasida suratga tushish uchun tanlab olingan.